Na temelju članka 18. Statuta Općine Jelenje ("Službene novine PGŽ" br. 33/09,13/13, 6/16 i 17/17 i "Službene novine Općine Jelenje" br. 5/18, 11/18, 29/20, 5/39) Općinsko vijeće Općine Jelenje, na 3. sjednici održanoj 14.9.2021. donosi
O D L U K U 
o davanju suglasnosti za prijavu Projekta
„Rekonstrukcija-proširenje / fazna gradnja groblja u Jelenju“
Članak 1.

Ovom Odlukom daje se suglasnost za provedbu ulaganja na području Općine Jelenje prijavom  na javni poziv za neposredno sufinanciranje Projekta „Rekonstrukcija-proširenje / fazna gradnja groblja u Jelenju“.
Članak 2.

Projekt iz članka 1. ove Odluke prijavit će se na natječaje koji se raspišu u narednom razdoblju.
Članak 3.

Ova Odluka prilaže se uz prijavu projekta, zajedno s prilogom „Opis projekta“, koji je sastavni dio ove Odluke. 
Članak 4.

Općinsko vijeće Općine Jelenje ovom Odlukom potvrđuje da je projekt „Rekonstrukcija-proširenje / fazna gradnja groblja u Jelenju“   od posebnog interesa za lokalno stanovništvo. 

Članak 5.

Projekt i nastali rezultati po projektu rezultirat će poboljšanju pogrebnih usluga na području općine Jelenje, koje je vrlo značajno za funkcioniranje Općine i za zadovoljavanje potreba građana. Proširenje groblja zadovoljit će potrebne kapacitete groblja za dulji vremenski period.
Članak 6.

Ovlašćuje se općinski načelnik Općine Jelenje za provođenje ove Odluke.

Članak 7.

Ova Odluka stupa na snagu osmog dana od dana objave u »Službenim novinama Općine Jelenje“. 
KLASA: 010-10/21-01/3
URBROJ:2170-04-01-21-8
U Dražicama 14.9.2021.  

